SAIMA. Graatsiline ja kütkestav. Üksi töötades on ta edukam kui grupis. tema puhul on saatusel suurem osakaal kui paljudel teistel. Seetõttu on soovitav elu vältel märgata soodsaid hetki ja neid ära kasutada.    SALME. Mängur ja uudsusele aldis. Ta on võimeline igal hetkel oma varandusega riskima või uute  eksperimentidega katsetama. Elu toob kaasa ootamatuid võite. Armastuses on tal õnne.    SANDER. Edumeelde ja peab alati eluga sammu. Talle sobib iseseisev äritegevus. Liigne kiirustamine võib seada edu küsimärgi alla. Elu pole vaikne ja rahulik, vaid jõuliselt hoogne. Keskeas jõuab külluslikule elujärjele.    SANDRA. Väga inspiratiivne, loominguline, sageli pinges. Kõik tema ettevõtmised teenivad üldist kasu. Teda saadab edu avalikus elus. Edukas kunstis, kirjanduses ja muusikas. Armastuses  saadavad teda vastuolud ja kummalised juhtumid.    SASS. Töökas ja oma ülesandele pühendunud. Kipub andma ennatlikke lubadusi. Sõbrad mängivad tema elus tähtsat rolli. Reisidel peaks olema ettevaatlik, kuna kipub uusi tuttavaid pimesi usaldama. Et elus edasi jõuda, peab ta õppima ei ütlemist.    SIIM. Igapäevaküsimustes kompetentne, kuid süvaprobleemides pealiskaudne. Elu on tal õnnelik, kui ta oskab õiget hetke tabada. Eriti kohane on talle kaubandus. Palju tuleb ette armuseiklusi, mis ei too  kunagi kaasa sekeldusi.    SIIRI. Alati aldis kõigele uuele. Kui otsus on langetatud, jääb sellele ka kindlaks. Tema elu on täis äkilisi ja ettenägematuid sündmusi. Võib ette tulla ootamatuid sissetulekuid ja väljaminekuid. Armastuses truu ja kindel kaaslane.    SILJA. Peena maitse ja kunstianne. Ise ei pea seda millekski ja püüdleb ühiskondliku edu ja võimu poole. Soovib saavutada suurt populaarsust. Perekonna elus toeks muredes ja heaks kaaslaseks rõõmudes.    SIRJE. Suur  korraarmastaja ja süstematiseerija. Talle sobib individuaalne töö. Väliselt karm, aga sisimas õrn ja meeleline. Palju kasu sõpradest, keda ta ei oska küllaldaselt hinnata.    SVEN. Hästi arenenud kunstitaju, riietus väga valitud ja stiilne. Vorm on talle tähtsam kui sisu. Meeldib naistele, abielusuhetes jahedavõitu. Soov teistest ette jõuda vahendeid valimata.